**”Dulce et decorum est pro patria mori”!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Dulce et decorum est pro patria mori”!

Nu-mi este rușine că-s român,

deși adeseori sunt supărat

pe-acest popor ce parcă a uitat

să iubească pământul său străbun!

Mi-este tare dragă limba mea maternă,

mi-e tare dragă istoria ce-o știu,

încă mai cred că patria-i eternă,

că este-o maică bună, că are suflet viu!

Astăzi însă, nici nu mai e ce-a fost,

pentru că românii, ce-au fost nu mai sunt,

nu ne mai este țara eternul adăpost,

că am vândut deja pământul țării sfânt!

Nu ne mai bucurăm de râurile noastre,

nu mai simțim nimic când se întorc cocorii,

nu mai spune nimeni, privind în zări albastre,

”dulce et decorum est pro patria mori”!